jkorsvik/nowiki_second_scrape_merged huggingface dataset:
Frederick W. Lander

Frederick William Lander (født 17. desember 1821 i Salem i Massachusetts i USA, død 2. mars 1862 i Paw Paw i daværende Virginia) var en amerikansk oppdagelsesreisende, sivilingeniør, poet og militær offiser. Han utforsket det amerikanske Vesten på 1850-tallet og tjenestegjorde som brigadegeneral i nordstatsarméen under den amerikanske borgerkrig.


== Liv og virke ==


=== Bakgrunn ===
Frederick W. Lander var sønn av Eward og Eliza West Lander; hans søster var skulptøren Louisa Lander. Han studerte ved Governor Dummer Academy, Phillips Academy, Andover og Norwich Military Academy i Vermont, og ble utdannet offiser og sivilingeniør.


=== Karriere ===
Lander ble engasjert av den amerikanske regjering på 1850-tallet for å søke etter potensielle ruter for den foreslåtte transamerikanske jernbane. Ved en senere privat ekspedisjon i samme øyemed ble han det eneste overlevende medlem av ekspedisjonen. Han etablerte med stor anstrengelse og utsatt for stadige fiendtligheter fra indianerne en vognled mellom Burnt Ranch i Wyomingterritoriet og Fort Hall i Oregonterritoriet, Lander Road (eller Lander Cutoff), som ble ferdigstilt i 1859 og ble en populær led for reisende på Oregon Trail.
I Landers ekspedisjon for å etablere Lander Road i 1859 inngikk kunstnerne Albert Bierstadt, Henry Hitchings og Francis Seth Frost, som i fotografier, skisser og malerier var blant de første til å dokumentere og avbilde den amerikanske Vesterns landskap for et bredere publikum.
I 1860 giftet han seg med den britiske skuespillerinnen Jean Margaret Davenport.


=== Borgerkrigen ===
Frederick W. Lander tjenestegjorde på Virginiafronten under den amerikanske borgerkrig og førte befal ved flere sammenstøt, blant annet ved sørstatstyrkene under Stonewall Jacksons bombardement av Hancock i Maryland, da han lyktes i å forsvare byen. Konføderasjonens styrker måtte da trekke seg tilbake mot Romney.
Han publiserte flere patriotiske dikt om krigen, blant annet et om slaget ved Ball's Bluff som fikk stor spredning.
Frederick W.  Lander ledet et vellykket angrep mot en konføderasjonsleir ved Bloomery Gap den 14. februar 1862, noen uker før han ble syk. Han døde i felten av lungebetennelse i Camp Chase ved Paw Paw 2. mars 1862 og ble begravd på Broad Street Cemetery i Salem i Massachusetts, nær hans foreldrehjem.


== Minnesmerker og ettermæle ==
Flere steder i USA er oppkalt etter Lander:

Byen Lander i Wyoming
Lander County i Nevada
Lander Peak i Wind River Range i Sublette County i Wyoming
Vassdraget Lander Creek
Stedet Lander i Maryland


== Referanser ==
Johs. Myrberg

Johannes Gudbrandsen Myrberg (født 13. februar 1867 i Øvre Rendal, død 20. desember 1940 i Øvre Rendal) var en gårdbruker og lokalpolitiker for Bondepartiet som var ordfører i Øvre Rendal 1923-1928. Da han gikk av som ordfører var det ved loddtrekning, ettersom det var stemmelikhet 8–8 mellom ham og arbeiderpartikandidaten Melkior Undseth.

Han var gårdbruker på gården Myrberget som han overtok etter faren før 1900, og overlot til sønnen Georg i 1938. På gården var det skysstasjon med gjestgiveri, overnatting og servering.Myrberg var lokalhistorisk interessert, og deltok i arbeidet med Bulls bygdebok. Han var også medlem av det første styret i Øvre Rendal meieri fra 1905.


== Referanser ==
Det nordamerikanske vannskille

Det nordamerikanske vannkille er vannskillet i Nord-Amerika som skiller nedslagsfeltene som renner ut i Stillehavet fra de som renner ut i Atlanterhavet. Vannskillet blir hovedsakelig dannet av fjellkjeder.
Vannskillet begynner i nordvest ved Kap Prince of Wales ved Beringsundet og fortsetter østover gjennom Alaska og Yukon og dessuten sørover gjennom British Columbia. Den utgjør delvis grense mellom British Columbia og Alberta langs Rocky Mountains og følger fjellene gjennom det vestlige USA, og dessuten videre inn i Mexico.


== Litteratur ==
Mark A. Gonzalez: Continental Divides in North Dakota and North America (PDF; 127 kB). I: North Dakota Geological Survey Newsletter, Vol. 30, No. 1, 2003.
Stephen Pern: Zu Fuß durch Nordamerika – Entlang der großen Wasserscheide von New Mexico nach Kanada. Verlag Frederking & Thaler 2001, ISBN 3-89405-046-2
Næringslivets Konkurranseutvalg

Næringslivets Konkurranseutvalg er et rådgivende organ som uttaler seg i tvister mellom næringsdrivende om hvorvidt en form for markedsføring er i strid med markedsføringsloven kapittel 6. Organet er organisert i samarbeid med Næringslivets Hovedorganisasjon (NHO), Hovedorganisasjonen Virke, Coop Norge SA, Kreativt Forum, ANFO Annonsørforeningen, Mediebedriftenes Landsforening og Posten Norge.Organets uttalelser sendes til sakens parter og publiseres på internett, på Lovdata.no, samt på Universitetsforlagets nettsider, og blir trykket og samlet i årlige hefter.


== Referanser ==


== Eksterne lenker ==
Offisielt nettsted
Auguste Pierre Chouteau

Auguste Pierre Chouteau (født i 9. mai 1786 i Saint Louis i det som ble delstaten Missouri, død 25. desember 1838 i Fort Gibson i det som ble Oklahoma) var en amerikansk offiser og handelsmann.


== Liv og virke ==


=== Bakgrunn ===
Auguste Pierre Chouteau tilhørte en kjent amerikansk, opprinnelig fransk, slekt av pelsjegere og handelsmenn. Hans onkel (farbror) René Auguste Chouteau deltok som tenåring i den av Pierre Laclède-ledede ekspedisjon som i 1764 grunnla byen Saint Louis i daværende spansk Louisiana.
Hans far var Jean Pierre Chouteau, en av de første som bosatte seg i Saint Louis. Hans mor var Pelagie Kiersereau (1767-1793)  En av hans brødre var Pierre Chouteau jr. (som grunnla Fort Pierre i Sør-Dakota). En halvbror (født etter at faren giftet seg med  Brigitte Saucier) var François Chouteau, som etablerte en handelspost og ble en av de første nybyggere i Kansas City.


=== Karriere ===
Auguste Pierre Chouteau fikk sin militære utdannelse i West Point men forlot arméen i 1807, nesten rett etter at han hadde tatt sin offiserseksamen, for å delta i familiens forretningsvirksomhet som hovedsakelig innebar pelshandel med forskjellige indianerstammer, for hans del fremfor alt osagene.
Chouteau rykket iblant inn som veiviser og tolk for flere mer eller mindre eventyrlige ekspedisjoner, noe som blant annet førte til en kort tid i fengsel i Mexico i 1817. Chouteau deltok også i de fredsforhandlinger som fulgte på oberst Henry Dodges ekspedisjon til kiowaenes område i 1834 og var en av USAs representanter ved undertegnelsen av en fredsavtale i 1837 med kiowaenes overhøvding Dohasan.
Tettstedet Chouteau i Oklahoma har fått sitt navn etter Auguste Pierre Chouteau.


== Referanser ==
Finn Schønberg

Finn Cotta Schønberg (født 6. februar 1920, død 29. november 2011) var en norsk bordtennisspiller fra Bergen som representerte Sportsklubben Heros.
Han vant fire NM-gull i perioden 1946–1950.


== Medaljer i norske mesterskap ==


== Se også ==
Norgesmesterskapet i bordtennis


== Referanser ==


== Kilder ==
Ragnar Wold (1958): Sport i navn og tall, s. 490.
bordtennis.no: Norgesmestere
Robert Campbell

Robert Campbell (født 21. februar 1808 i Glen Lyon i Skottland; død 9. mai 1894 på Merchiston Ranch ved Riding Mountain i Manitoba) var en Mountain Man, trapper, pelshandler og oppdager. 
Han arbeidet tidlig i 1830-årene sammen med William Sublette, til han etter Rocky Mountain Fur Companys sammenbrudd gikk over til Hudson's Bay Company. For sistnevnte foretak utforsket han store deler av det sørlige Yukonterritoriet og grunnla Fort Frances ved Frances Lake i kildeområdet til Liard River, og Fort Selkirk ved Yukon River elvemøte med Pelly River. Han var også tidvis ansvarlig for Fort Halkett. 
Han etablerte den kortlivede Dease Lake Post, og i 1838 var han den første europeer som kom frem til Stikine River over land.Campbell Peak sør for Liard River i British Columbia er oppkalt etter ham. Robert Campbell Highway i Yukonterritoriet bærer også hans navn.


== Referanser ==
Geir André Erlandsen

Geir André Erlandsen (født 29. mars 1976) er en norsk bordtennisspiller fra Lørenskog.
Han vant 28 NM-gull i perioden 1996–2016. Han vant kongepokalen for NM-gull i single hele 13 ganger.


== Medaljer i norske mesterskap ==


== Se også ==
Norgesmesterskapet i bordtennis


== Kilder ==
bordtennis.no: Norgesmestere
Tom A. Schanke (2012): Norsk Idrettsleksikon – Toppidrett i 150 år, Bind 4, s. 44-45. Tom A. Schankes Forlag. ISBN 978-82-303-2060-0.
9P140 URAGAN

9P140 «URAGAN» er en sovjetisk flerrørs rakettkaster i kaliber 220 millimeter som ble tatt i bruk i 1975. Hovedkonstruktør var Aleksander Nikitovitsj Ganitsjev, og basismodellen er montert på kjøretøyet ZIL-135. Våpenet er sammensatt av 16 rør som er ladet med raketter og blir avfyrt som en salve på 20 sekunder. Hver rakett veier 280 kilo, og det trengs 4 mann til å operere våpenet.


== Referanser ==
2A65 MSTA-B

2A65 MSTA-B er en sovjetisk felthaubits som må slepes med et kjøretøy (typisk av typen KAMAZ-63501) og har et kaliber på 152 millimeter. Maksimal skuddvidde er 28900 meter med rakettassisterte granater. MSTA-B har vært benyttet under konflikten i Ukraina.


== Kilder ==
MT-12 RAPIRA

2A19 eller T-12 er en sovjetisk glattboret 100mm panservernkanon. Den var den viktigste panservernkanonen i Øst-Europa fra 1960-tallet og frem til slutten av 1980-tallet.


== Historie ==
T-12 gikk inn i tjeneste i 1961, som erstatning for den eldre BS-3 100 mm feltkanon. Den var til vanlig utplassert i panservernenheter i stridsvognbaserte og motoriserte infanteriregimenter for å verne flankene mot fiendtlige motangrep under rask fremrykkning.
I 1970, ble den erstattet i produksjonen av T-12A - eller MT-12 "Rapira", som hadde en glattboret 100 mm 2A29 kanon, og en ny vogn og skjoldvern for å verne mannskapet fra maskingeværild og granatsplinter. Det nye understellet hadde større hjulavstand, som gjør at MT-12 kan bli slept av MT-LB, i hastigheter opp til 60 km/t på vei og 25 km/t i terreng.
2A29R "Ruta" eller MT-12R er en versjon med en RLPK-1 radar for å engasjere seg mål i dårlig sikt (røyk/tåke). Fra 1981 kunne kanonen skyte laser beam-riding missiler 9M117 Kastet (våpen system 9K116) med betegnelsen 2A29K "Kastet" eller MT-12K.
Planen var å erstatte de T-12 med den nyere 2A45 Sprut-B 125 mm glattboret panservernkanon. Frontbeskyttelsen på moderne vestlige stridsvogner er i overkant av hva en direkteskytende 100 mm kanon kan slå gjennom – selv ved hjelp av de mest moderne ammunisjon av typen APFSDS. For en stridsvogn som kan manøvrere slik at den kan dra bruk av fiendens svakheter kan slike våpen fortsatt fungere – men for et våpen som først og fremst er ment brukt i forsvar er dette et alvorlig problem. 
Kanonen krever et mannskap på seks: kanonkommandør, trekkvognssjåfør, sikter, lader, og to ammunisjonbærere. Når kanonen trekkes av en MT-LB transportpanservogn har den med 20 skudd - vanligvis 10 APFSDS, 4 HAM-Frag og 6 HEAT. Siden våpenet er glattboret, er all ammunisjon utstyrt med finner for å stabilisere fluktbane.
Standard utstyr består av panoramasikter PG-1M syn for indirekte ild, og et OP4M-40U teleskop for direkte ild. APN-5-40 eller APN-6-40 er brukt til direkte ild om natten.
Kanonen kan utstyres med LO-7 skiutstyr for transport på over snø eller myrlendt lende.


== Ammunisjon ==
Merk: penetrasjon tall for RHA (Rheinmetall) på 90 grader.


=== APFSDS ===

3BM-2APFSDS-T Tungsten 

Vekt med hylse:19.34|kg
Prosjektilvekt: 5.65|kg
Utgangshastighet: 1575|m/s
Maksimal rekkevidde: 3000|m|yd
Penetrasjon:
230mm på 500 m (9 i på 550 yd)
180mm til 2000 m (7 i på 2200 yd)
140mm på 3000 meter (5,5 på 3,300 yd)3BM23/3UBM10APFSDS

Vekt med hylse: 19.9|kg
Prosjektilvekt: 4.55|kg
Utgangshastighet: 1548|m/s|ft/s
Maksimal rekkevidde: |3000|m|yd
Penetrasjon: 225mm på 1000 m (8.8 i 1100 m)


=== HEAT ===
3BK16M/3UBK8Vekt med hylse: 23.1|kg
Prosjektilvekt: 9.5|kg
Utgangshastighet: 975|m/s
Maksimal rekkevidde: 1000|m|yd
Penetrasjon: 400mm


=== HE-FRAG ===
3OF12/3OF35Vekt med hylse: 28.9|kg
Prosjektilvekt: 16.7|kg
Utgangshastighet: 700|m/s|-1
Maksimal rekkevidde (indirekte): 8200|m|yd|-2


=== Styrt prosjektil ===
9K117 Kastet 3UBK10/3UBK10MLaserstyrte prosjektil.

Vekt med hylse: 24.5|kg
Prosjektilvekt: 17.6|kg
Gjennomsnittlig hastighet:300|m/s
Område: 100|-|5000|m
Penetrasjon: 550|-|600|mm


== Referanser ==
AZK-7

AZK-7 (tsjekkisk automatizovaný zvukomerný prieskumný komplex, automatisk lydpeilekompleks), GRAU-indeks 1V33, er et lydpeilekompleks som kan lokalisere fiendens kanoner når de skyter. Dessuten kan det finne ut hvor granatene fra eget artilleri lander, slik at en kan justere egne siktemiddel.


== Se også ==
Artillerilydpeiling


== Referanser ==
Nina Lussi

Nina Lussi (født 29. mars 1994 i Lake Placid) er en amerikansk skihopper som representerer New York Ski Educational Foundation.
Lussi har deltatt i seks junior-VM mellom 2009 og 2014, med en 23.-plass som beste plassering fra Junior-VM på ski 2014 i Val di Fiemme.
Etter flere sesonger i kontinentalcupen debuterte Lussi i verdenscupen den 4. februar 2012 i Hinzenbach, hvor hun endte på en 44. plass.
Hun deltok ved Ski-VM 2019, der hun ikke kvalifiserte seg til normalbakkerennet, men kom på 10.-plass i både mikslagkonkurransen og lagkonkurransen for kvinner.


== Referanser ==


== Eksterne lenker ==
(en) Nina Lussi – FIS (skihopping) 
(pl) Nina Lussi – skijumping.pl
Marco Silva

Marco Alexandre Saraiva da Silva (født 12. juli 1977) er en portugisisk fotballtrener og tidligere fotballspiller som er manager for den engelske klubben Fulham FC.


== Referanser ==


== Eksterne lenker ==
(en) Marco Silva – Transfermarkt 
(en) Marco Silva – Transfermarkt (manager) 
(en) Marco Silva – Soccerbase.com (manager) 
(en) Marco Silva – FootballDatabase.eu 
(en) Marco Silva – Fora De Jogo 
(en) Marco Silva – PlaymakerStats.com
Logan Sankey

Logan Sankey (født 28. mai 1998 i Steamboat Springs) er en amerikansk skihopper som representerer Steamboat Springs Winter Sports Club.
Hun deltok ved Vinter-OL for ungdom 2016 på Lillehammer, der Sankey endte på 12.-plass i normalbakken og 10.-plass i mikslagkonkurransen.
Sankey har deltatt i fem junior-VM mellom 2015 og 2018, med en 20.-plass som beste plassering fra Junior-VM på ski 2018 i Davos.
Hun debuterte i verdenscupen den 28. januar 2018 i slovenske Ljubno, hvor hun endte på en 37. plass.
Sankey deltok ved Ski-VM 2019, der hun ikke kvalifiserte seg til normalbakkerennet, men kom på 10.-plass i lagkonkurransen for kvinner.


== Referanser ==


== Eksterne lenker ==
(en) Logan Sankey – Olympedia 
(en) Logan Sankey – FIS (skihopping) 
(pl) Logan Sankey – skijumping.pl
David Kvile

David Kvile (født 21. september 1861 i Breim, død 24. juni 1918 i Øvre Rendal) var en lærer, gårdbruker og Venstrepolitiker som var ordfører i Øvre Rendal 1898-1904 og 1911-1913.Han satt i kommunestyret 1893–1904 og igjen fra 1911. Han hadde også andre verv i bygdesamfunnet: forlikskommisjonær 1905–08, styremedlem i Øvre Rendalens Sparebank, og styremedlem i amtsarbeiderforeningen og Venstres kretsstyre for Nord-Østerdal.
Kvile var også varamann til Stortinget fra Nordre Østerdalen valgkrets i tre perioder fra 1910 til 1918. Som ordfører tok han initiativ til det første gamlehjemmet i Øvre Rendal.Han var utdannet ved Stord seminar i 1882, og arbeidet fra 1883 som lærer i Gransherad og fra 1885 i Øvre Rendal. Han kjøpte gården Berger-Lillestu (eller Veslstu-Berge eller Nordberge) i 1890 og drev den til sin død i 1918.Kvile var også treskjærer, og deltok på Jubileumsutstillingen på Frogner 1914 med en utskåret stol.


== Referanser ==
Ingerid Svendsdatter

Ingerid Svendsdatter var en dansk prinsesse og norsk dronning, gift med kong Olav Kyrre. Hun var datter av den danske kongen Svein Estridsson. Det er ikke kjent hvilken av hennes fars hustruer eller elskerinner som er Ingerids mor.
Hun ble gift med Olav Kyrre i 1067 i et arrangert ekteskap som var en del av fredsavtalen mellom Danmark og Norge. Olavs halvsøster Ingegjerd Haraldsdatter ble også giftet bort til Ingerids bror, den danske kong Olav Hunger.
Ingerid og Olav fikk ingen barn. En uklar angivelse i en saga sier at Ingerid etter Olavs død i 1893 giftet seg med Svend Brynjulfsen, og at de fikk datteren Hallkatla.


== Referanser ==


== Eksterne lenker ==
(no) Ingerid Svendsdatter i Norsk biografisk leksikon
Sivert Heggheim Mannsverk

Sivert Heggheim Mannsverk (født 8. mai 2002) er en norsk fotballspiller som spiller for Molde.


== Landslag ==
Den 12. november 2021 fikk han sin første U21-landskamp for Norge mot Finland.Den 13. november 2022 ble han tatt ut i sin første landslagstropp for Norge i kampene mot Irland (17. november) og Finland (20. november).


== Referanser ==


== Eksterne lenker ==
(en) Sivert Heggheim Mannsverk – Transfermarkt 
(en) Sivert Heggheim Mannsverk – WorldFootball.net 
(en) Sivert Heggheim Mannsverk – Soccerbase.com 
(en) Sivert Heggheim Mannsverk – FootballDatabase.eu 
(en) Sivert Heggheim Mannsverk – Soccerway 
(en) Sivert Heggheim Mannsverk – PlaymakerStats.com 
(no) Sivert Heggheim Mannsverk – Norges Fotballforbund
Modu Chanyu

Modu, Modun eller Maodun (kinesisk: 冒頓單于, pinyin: Mòdú Chányú, født ca 234 f.Kr., død ca 174 f.Kr.) var den fjerde kjente lederen og grunnleggeren av riket Xiongnu. Han ble regent over Xiongnu etter at han beordret henrettelsen av sin far Touman i året 209 f.Kr.


== Referanser ==
Nomadisk husdyrhold

Nomadisk husdyrhold er en levemåte der mann holder husdyr som en nomade mellom ulike områder. Dyreeierne dyrker ikke jorda, men driver flokkene sine til nye beiter, doe eksempel til vinter- og sommerbeite. De tar vare på dyra og drar nytte av deres produkter. 
I dag driver man hovedsakelig med nomadisk husdyrhold i marginale områder, som arktiske strøk, fjell, stepper, ørken og halvørken, som har et særlig tørt eller kaldt klima. Levemåten krever store områder og kan føre til konflikt med fastboende. På den andre siden kan husdyrnomader også ha gode forhold til fastboende, eller selv være delvis fastboende.
PRP-4

PRP-4 NARD (russisk: Podvizjnyj razvedyvatel'nyj punkt/подвижный разведывательный пункт ПРП-4 «Нард») (GRAU-indeks — 1V121) er en radar for oppdagelse av mål for feltartilleriet.


== Referanser ==
200. artilleribrigade

200. artilleribrigade (russisk: 200-я отдельная артиллерийская бригада)  er en artilleribrigade underlagt 29. armé i Russland. Brigaden er forlagt til Gornyj i Zabajkalskij kraj.


== Våpen ==
8 x 9P140 URAGAN
18 x 2A65 MSTA-B
6 x MT-12 RAPIRA
18 x 9P149 Sjturm


=== Utstyr ===
3 x PRP-4M
2 x AZK-7


== Referanser ==


== Kilder ==
в/ч 48271 (Забайкальский край, пос. Горный): управление, гаубичный артиллерийский дивизион, реактивный артиллерийский дивизион, противотанковый дивизион, батарея управления, разведывательный артиллерийский дивизион, рота материального обеспечения, рота технического обеспечения, инженерно-саперный взвод, взвод РХБЗ. На вооружении: 8 ед. 9П140 «Ураган», 18 ед. 152 мм 2А65 «Мста-Б», 6 ед. 100 мм МТ-12, 18 ед. 9П149 «Штурм-С», 3 ед. ПРП-4М, 2 ед. АЗК-7.
Shine a Light

Shine a Light kan vise til:

«Shine a Light (album)», et album med Bryan Adams
«Shine a Light (The Rolling Stones)», dokumentarfilm utgitt i 2008
Gornyj (Zabajkalskij kraj)

Gornyj (russisk:  Горный) er en lukket by i Zabajkalskij kraj i Russland. Byen ble tidligere kalt Tsjita-46.


== Referanser ==
Kenneth Strøm

Kenneth Strøm (født 13. desember 1967) er en norsk tidligere bordtennisspiller fra Råde.
Han vant ni NM-gull i perioden 1988–1992. Han vant kongepokalen i 1989, 1990, 1991 og 1992.


== Medaljer i norske mesterskap ==


== Se også ==
Norgesmesterskapet i bordtennis


== Kilder ==
Per Jorsett (1996): Hvem er hvem i norsk idrett?, s. 137.
bordtennis.no: Norgesmestere
Tom A. Schanke (2012): Norsk Idrettsleksikon – Toppidrett i 150 år, Bind 4, s. 45. Tom A. Schankes Forlag. ISBN 978-82-303-2060-0.
Knut Håvåg

Knut Håvåg (født 29. november 1939 i Tromsø, død 27. oktober 2002) 
var en norsk bordtennisspiller som representerte Sportsklubben Heros i Bergen.
Han vant 32 NM-gull i perioden 1957–1978, og er med det norges mestvinnende bordtennisspiller. Han vant kongepokalen ni ganger.


== Medaljer i norske mesterskap ==


== Se også ==
Norgesmesterskapet i bordtennis


== Referanser ==


== Kilder ==
Magnus Breili (1971): Sport i navn og tall, s. 278.
Rolf Bryhn (1990): Kunnskapsforlagets idrettsleksikon, s. 147.
Per Jorsett (1996): Hvem er hvem i norsk idrett?, s. 65.
bordtennis.no: Norgesmestere
Tom A. Schanke (2012): Norsk Idrettsleksikon – Toppidrett i 150 år, Bind 4, s. 45. Tom A. Schankes Forlag. ISBN 978-82-303-2060-0.
Vitenskapsåret 1669

Vitenskapsåret 1669 er en oversikt over hendelser, prisvinnere, fødte og avdøde personer med tilknytning til vitenskap i 1669.


== Astronomi ==
Geminiano Montanari observerer variasjon i lysstyrken fra dobbeltstjernen Algol.


== Geologi ==
Nicolas Steno får publisert avhandlingen «De solido intra solidum naturaliter contento dissertationis prodromus» (Foreløpig omtale av en avhandling om et fast legeme naturlig inneholdt i et annet), med en teori om at sedimentære lag er deponert i tidligere hav, og at fossiler har organisk opphav.


== Fysikk ==
Christiaan Huygens får publisert artikkelen «De motu corporum ex percussione» (Legemers bevegelse uten slag), om elastisk kollisjon,  i Journal des sçavans. Paris.


== Kjemi ==
Hennig Brand oppdager grunnstoffet fosfor. Hamburg.


== Matematikk ==
Isaac Barrow får publisert første utgave av læreboken «Lectiones Opticæ et Geometricæ». Cambridge.


== Zoologi ==
Jan Swammerdam får publisert «Historia Insectorum Generalis», med beskrivelse av insekters metamorfose. Leiden.
Marcello Malpighi får publisert monografien «Dissertatio Epistolica de Bombyce», en studie av silkeorm og den første publikasjonen om et vivelløst dyr. London.


== Institusjoner ==
Christian-Albrechts-Universität zu Kiel åpner sin Botanischer Garten Kiel.


== Fødsler ==
26. mai – Sébastien Vaillant (død 1722), fransk botaniker.


== Dødsfall ==
Nicaise Le Febvre (født om lag 1610), fransk farmasøyt.
William Davisson (født 1593), skotsk lege, kjemiker og botaniker.


== Referanser ==


== Se også ==
Nina Petrowna

Nina Petrowna (tysk tittel: Die wunderbare Lüge der Nina Petrowna) er en tysk dramafilm fra 1929 regissert av Hanns Schwarz med Brigitte Helm, Francis Lederer og Warwick Ward i hovedrollene. Dette var den siste storbudsjetts-stumfilmen som ble laget av UFA før de gikk over til lydfilm-produksjon med Hjertets melodi.


== Handling ==
Filmen omhandler et trekantdrama i Tsar-Russland, hvor en kvinne forsaker sin rike elsker for en ung offiser.


== Medvirkende ==
Brigitte Helm – Nina Petrovna
Francis Lederer – løytnant Michael Rostof
Warwick Ward – kossak-oberst Beranoff
Lya Jan – bondepike


== Referanser ==


== Eksterne lenker ==
(en) Nina Petrowna på Internet Movie Database 
(sv) Nina Petrowna i Svensk Filmdatabas 
(fr) Nina Petrowna på Allociné
Veronika Shishkina

Veronika Shishkina (født 18. august 2003) er en kasakhstansk skihopper, som debuterte i kontinentalcupen i skihopping den 15. desember 2017 på Notodden under 2017/18-sesongen.
Shishkina ble tatt ut i den kasakhstanske troppen til Ski-VM 2019 i Seefeld. Først deltok hun i lagkonkurransen for kvinner, på lag med Valentina Sderzhikova, Dayana Pekha og Alina Tukhtaeva, før hun dagen etterpå kvalifiserte seg til normalbakkerennet og endte på en delt 35.-plass. Shishkina deltok også i mikslagkonkurransen der Kasakhstan endte sist på en 13.-plass.
Hun deltok i skihopping under Vinter-OL for ungdom 2020, der hun kom på 17.-plass i den individuelle konkurransen for jenter.


== Referanser ==


== Eksterne lenker ==
(en) Veronika Shishkina – Olympedia 
(en) Veronika Shishkina – FIS (kombinert) 
(en) Veronika Shishkina – FIS (skihopping) 
(pl) Veronika Shishkina – skijumping.pl 
(en) Veronika Shishkina – TheSports.org
Dayana Pekha

Dayana Pekha (født 2001) er en kasakhstansk skihopper, som debuterte i kontinentalcupen i skihopping den 20. januar 2018 i Planica under 2017/18-sesongen.
Pekha ble tatt ut i den kasakhstanske troppen til Ski-VM 2019 i Seefeld, der hun ikke kvalifiserte seg til normalbakkerennet, men kom på 11.-plass i lagkonkurransen for kvinner.


== Referanser ==


== Eksterne lenker ==
(en) Dayana Pekha – FIS (skihopping) 
(pl) Dayana Pekha – skijumping.pl